text: Danskerne skal være mere kritiske 
  19 april 2015 kl. 11.37
  Ny bevægelse for kritiske borgere blev i dag stiftet. Initiativtagerne mener, at alt for mange borgere er for ukritiske overfor myndighederne.
  
  Godt 35 interesserede mødte i dag op i Fredericia hvor foreningen, der bl.a. er stiftet af læge Stig Gerdes og den tidligere borgmester i Hørsholm Uffe Thorndahl, for første gang var samlet.
  Den nye forening laver ikke sagsbehandling, men vil rejse principielle sager overfor myndigheder og det politiske system.
  Borgerretsbevægelsen er en tværpolitiks bevægelse og målet er, at få aktiveret flere borgere til selv at gøre noget. hvis de føler sig dårligt behandlet.
  Den nye forening skriver på deres hjemmeside, at den ikke er økonomisk støttet af hverken partier, fonde eller virksomheder og at den vil holde øje med, at der er lighed for loven.
  Se klip med formanden for foreningen Stig Gerdes her
  Varighed 0:50
  